Bandet tok navnet Manfred Mann da de fikk platekontrakt med HMV/EMI i 1963. Blant musikerne som var medlem av bandet var Jack Bruce, som sluttet i 1966 for å starte Cream sammen med Eric Clapton og Ginger Baker. Klaus Voormann, kjent for sitt samarbeide med The Beatles og som bassist for John Lennon og George Harrison, var også med i Manfred Mann en periode, og spilte på bandets siste album i 1968.